**BIURO REIKMENŲ IR KANCELIARINIŲ PREKIŲ PIRKIMO-PARDAVIMO**

**SUTARTIS NR. \_\_\_\_\_**

2024 m. birželio d.

Kazlų Rūda

**Kazlų Rūdos savivaldybės administracija**, įstaigos kodas 188777932, toliau vadinama „Užsakovas“, atstovaujama administracijos direktoriaus Roko Liaudinsko, veikiančio pagal Kazlų Rūdos savivaldybės administracijos nuostatų, patvirtintų Kazlų Rūdos savivaldybės tarybos 2023-09-25 sprendimu Nr. TS-187 „Dėl Kazlų Rūdos savivaldybės administracijos nuostatų patvirtinimo“, 26.9 papunktį – viena šalis, ir **UAB „Bostemus“**, įmonės kodas 151243539, toliau vadinama „Tiekėjas“, atstovaujama direktoriaus Romualdo Savicko, veikiančio pagal įmonės įstatus – kita šalis, toliau kartu – „Šalys“, sudarė šią sutartį (toliau – Sutartis):

**I. Sutarties objektas**

1.1. Tiekėjas įsipareigoja parduoti Užsakovui biuro reikmenis ir kanceliarines prekes (toliau -Prekės) pagal Sutarties priedą (Tiekėjo pasiūlymą). Užsakovas gali pirkti ir kitas Tiekėjo turimas Prekes nesančias (nenurodytas) Sutarties priede. Prekės perkamos pagal poreikį.

II. Tiekėjo teisės ir pareigos

2.1. **Tiekėjas įsipareigoja:**

2.1.1. nuosekliai vykdyti Sutartį, pagal užsakymus laiku pateikti kokybiškas Prekes;

2.1.2. tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose.

2.2. Tiekėjas turi šios Sutarties bei Lietuvos Respublikoje galiojančių teisės aktų numatytas teises.

III. Užsakovo teisės ir pareigos

3.1. **Užsakovas įsipareigoja:**

3.1.1. priimti Šalių sutartu laiku pateiktas Prekes, jeigu jos atitinka šios Sutarties ir Prekėms taikomus kitus kokybės reikalavimus;

3.1.2. priėmimo metu patikrinti perduodamas Prekes;

3.1.3. sumokėti už prekes per Sutarties 6.2 papunktyje nurodytą terminą;

3.1.4. suteikti informaciją ir / ar dokumentus, būtinus Sutarčiai vykdyti;

3.1.5. tinkamai vykdyti kitus įsipareigojimus, numatytus Sutartyje.

3.2. Užsakovas turi šios Sutarties bei Lietuvos Respublikoje galiojančių teisės aktų numatytas teises.

**IV. Sutarties galiojimas, vykdymo pradžia, trukmė ir terminai**

4.1. Ši Sutartis įsigalioja nuo Sutarties abiejų Šalių pasirašymo dienos ir **galioja 36 mėn.**

4.2. Vienai ar abiem Šalims pageidaujant, sutartis gali būti nutraukta iš anksto raštu apie tai pranešus kitai Šaliai prieš 30 kalendorinių dienų. Sutarties nutraukimas neatleidžia Užsakovo nuo galutinio atsiskaitymo už gautas Prekes.

4.3. Sutartis gali būti keičiama Lietuvos Respublikoje viešųjų pirkimų įstatymo 89 straipsnio nustatyta tvarka.

V. Sutarties pažeidimas

5.1. Jei kuri nors Sutarties šalis nevykdo arba netinkamai vykdo kokius nors savo įsipareigojimus pagal Sutartį, ji pažeidžia Sutartį.

5.2. Vienai Sutarties Šaliai pažeidus Sutartį, nukentėjusioji Šalis turi teisę:

5.2.1. reikalauti kitos Šalies vykdyti sutartinius įsipareigojimus;

5.2.2. reikalauti atlyginti nuostolius;

5.2.3. reikalauti sumokėti Sutartyje nustatytus delspinigius;

5.2.4. nutraukti Sutartį;

5.2.5. taikyti kitus Lietuvos Respublikos teisės aktų nustatytus teisių gynimo būdus.

**VI. Sutarties kaina ir mokėjimo sąlygos**

6.1. Sutarties kaina yra **iki 18 150** (aštuoniolikos tūkstančių šimto penkiasdešimt) **eurų su PVM**. Užsakovas neįsipareigoja išpirkti visos Sutarties kainos.

6.2. Mokėjimas atliekamas eurais į Tiekėjo nurodytą sąskaitą pagal pateiktą PVM sąskaitą faktūrą. PVM sąskaitos faktūros pateikiamos naudojantis informacinės sistemos „E.sąskaita“ priemonėmis. Mokėjimas įvykdomas per 30 kalendorinių dienų nuo PVM sąskaitos faktūros gavimo dienos.

**VII. Šalių atsakomybė**

7.1. Neatlikus apmokėjimo nustatytais terminais, Tiekėjui raštu pareikalavus, Užsakovas privalo sumokėti Tiekėjui už kiekvieną uždelstą dieną 0,02 % delspinigių nuo laiku neapmokėtos sumos.

7.2. Jei Tiekėjas dėl savo kaltės nepateikia kokybiškų Prekių nustatytu terminu, Užsakovas turi teisę be oficialaus įspėjimo ir nesumažindamas kitų savo teisių gynimo būdų pradėti skaičiuoti 0,02 % dydžio delspinigius nuo laiku nepatiektų Prekių kainos už kiekvieną termino praleidimo dieną.

7.3. Jei Tiekėjas nepateikia prekių daugiau negu 14 d., Užsakovas gali, raštu įspėjęs Tiekėją prieš 5 d., vienašališkai nutraukti sutartį.

**VIII. Kitos nuostatos**

8.1. Šios sutarties priedai, pakeitimai ir papildymai turi tą pačią galią kaip ir pati Sutartis, jeigu jie pasirašyti Šalių įgaliotų atstovų.

8.2. Visi ginčai dėl šios sutarties sprendžiami Šalių gera valia, o Šalims susitarimo nepasiekus per 20 darbo dienų, ginčai sprendžiami įstatymų nustatyta tvarka.

8.3. Visi pagal šią sutartį Šalių viena kitai siunčiami pranešimai ir kita korespondencija turi būti išdėstomi raštu ir laikoma tinkamai išsiųsta, jeigu ji yra įteikiama asmeniškai, gavėjui patvirtinant įteikimą atstovo parašu, siunčiama registruotu paštu Sutartyje nurodytais Šalių adresais.

8.4. Jeigu keičiasi vienos kurios nors Šalies buveinės ar filialų adresai, banko sąskaitų numeriai ar kiti įmonės rekvizitai, ta Šalis privalo raštiškai pranešti apie tai kitai Šaliai ne vėliau kaip per 2 darbo dienas. Šalis, neįvykdžiusi šio reikalavimo, negali reikšti pretenzijų ar atsikirtimų, jog kitos Šalies veiksmai, atlikti pagal paskutinius jai žinomus rekvizitus, neatitinka Sutarties sąlygų arba jog ji negavo pranešimų, siųstų pagal tuos rekvizitus.

8.5. Sutartis sudaryta elektroniniu būdu lietuvių kalba, 1 egzemplioriumi.

8.6. Sutartį sudaro Sutartis ir jos priedas, kuris yra neatskiriama sutarties dalis:

8.6.1. Tiekėjo 2024-05-02 pasiūlymas Nr. 19 „Kanceliarinės prekės“, 6 lapai.

**UŽSAKOVAS TIEKĖJAS**

Kazlų Rūdos savivaldybės administracija UAB „Bostemus“

Atgimimo g. 12, Kazlų Rūda R. Juknevičiaus 26, 68209 Marijampolė

A. s. Nr. LT477300010087163022 A. s. Nr. LT157044060006401440

Bankas: „Swedbank“, AB Bankas: SEB bankas

Banko kodas 73000 Banko kodas 70440

Įmonės kodas 188777932 PVM mokėtojo kodas LT512435314

Tel. (8 343) 95276 Įmonės kodas 151243539

El. p. priimamasis@kazluruda.lt Tel. +370 343 97288

El. p. romas@bostemus.lt

Administracijos direktorius

Direktorius Rokas Liaudinskas Direktorius Romualdas Savickas